יהודית סספורטס | Yehudit Sasportas
רקע: אמנית ישראלית (1969), פועלת בישראל וגרמניה. למדה במכללה לאמנות חזותית בבאר שבע, במחלקה לפיסול בקופר יוניון בניו יורק, ובבצלאל - שם היא גם מלמדת היום. ייצגה את ישראל בביאנלה בוונציה. זכתה במגוון פרסים, ביניהם פרס לפיסול מטעם מוזיאון הרצליה לאמנות, פרס האמן הצעיר מטעם משרד החינוך והתרבות, פרס קדישמן לפיסול, פרס גוטסדינר ועוד.
פסלת ואמנית ישראלית הפועלת בישראל ובגרמניה. סספורטס נולדה באשדוד, ולמדה במכללה לאמנות חזותית בבאר שבע, במחלקה לאמנות בבצלאל, ובמחלקה לפיסול באקדמיה לאמנות ולמדעים קופר יוניון בניו יורק. כמו כן היא בעלת תואר שני מהמחלקה לאמנויות בבצלאל.
בתחילת יצירתה, עסקה סספורטס ביצירת מיצבים המשלבים בין פיסול וציור, והתמקדה בדימויים מעולם חפצי הבית. בשנות ה-2000 החלו להופיע ביצירתה דימויים מעולם הטבע, והיא החלה ליצור גם בתחום הוידאו. בשנת 2007 ייצגה את ישראל במסגרת הביאנלה לאמנות בוונציה, איטליה. החל מ-1993 היא מלמדת באקדמיה לאמנות ועיצוב בצלאל.
סספורטס זכתה במגוון פרסים על יצירתה, וביניהם: פרס רוזה מרקין עבור עבודה מצטיינת מטעם האקדמיה בצלאל (1991), מלגת לימודים מטעם נינה ויינר, קרן התרבות אמריקה-ישראל (1992), פרס ע"ש אהוד אלחנני, מטעם המחלקה לאמנות בצלאל (1992), פרס לפיסול ע"ש רומן שטיינמן מטעם מוזיאון הרצליה לאמנות (1993), מלגת קרן שרת לפיסול ע"ש הלנה רובינשטיין, קרן התרבות אמריקה-ישראל (1994), פרס האמן הצעיר מטעם משרד החינוך והתרבות (1996), פרס קדישמן לפיסול מטעם קרן תרבות אמריקה-ישראל (1996), מלגת אינגבורג בכמן, מיסודו של אנסלם קיפר ומטעם קרן וולף (1997), פרס גוטסדינר (1999), קרן ארתור גולדרייך מטעם בצלאל (2000), פרס אמנית נבחרת מטעם הקרן הישראלית למצוינות בתרבות (2005-2003). כמו כן זכתה במלגות שהייה בגרמניה ובשוויץ.